Καφού (ποδοσφαιριστής, γενν. το 1993)

Ο Κάρλος Μιγκέλ Ριμπέιρο Ντίας (πορτογαλ. Carlos Miguel Ribeiro Dias, γενν. 26 Φεβρουαρίου 1993), γνωστός ως Καφού (Cafú), είναι Πορτογάλος ποδοσφαιριστής, ο οποίος αγωνίζεται ως κεντρικός μέσος ή αμυντικός μέσος για τη Νότιγχαμ Φόρεστ, με δανεισμό από τον Ολυμπιακό.

 Σταδιοδρομία σε συλλόγους 
 Μπενφίκα 
Γεννημένος στη Γκιμαράες με καταγωγή από τη Γουινέα-Μπισάου, ο Καφού εντάχθηκε στις ακαδημίες νέων της τοπικής Βιτόρια Γκιμαράες σε ηλικία 11 ετών. Υπέγραψε με τη Μπενφίκα τέσσερα χρόνια αργότερα και συνέχισε να διαμορφώνεται ποδοσφαιρικά εκεί. Ξεκίνησε να παίζει ως επιθετικός, αλλά αργότερα μετατοπίστηκε σε ρόλο αμυντικού μέσου. 

Στις 19 Σεπτεμβρίου 2012, ενώ ήταν μέλος της Μπενφίκα Β, ο Καφού έκανε το ντεμπούτο του ως επαγγελματία, ως αλλαγή στο 46ο λεπτό της ισοπαλίας με 2-2 εναντίον της Τοντέλα για τη Σεγούντα Λίγα, όπου σημείωσε και το μοναδικό του γκολ στη σεζόν, σε επτά αγώνες ως βασικός. 

 Βιτόρια Γκιμαράες 
Στις 26 Ιουλίου 2013, ο Καφού υπέγραψε τετραετές συμβόλαιο με τη Βιτόρια Γκιμαράες. Αγωνίστηκε με την δεύτερη ομάδα, την οποία βοήθησε να προβιβαστεί στη δεύτερη κατηγορία. 

Ο Καφού αγωνίστηκε για πρώτη φορά στην Πριμέιρα Λίγα στις 17 Αυγούστου 2014, στην εκτός έδρας νίκη με 3-1 εναντίον της Ζιλ Βισέντε. Ολοκληρώθηκε την πρώτη του σεζόν με 29 αγώνες, με τη Γκιμαράες να τερματίζει στην πέμπτη θέση και να κερδίζει την πρόκριση στο Γιουρόπα Λιγκ. 

 Λοριάν 
Στις 8 Ιουνίου 2016, ο Καφού υπέγραψε τετραετές συμβόλαιο με τη γαλλική Λοριάν. Η παρθενική εμφάνισή του στη Λιγκ 1 πραγματοποιήθηκε στις 18 Νοεμβρίου, στην ήττα με 0-3 εναντίον της Μονακό. 

 Μετς 
Την 1η Αυγούστου 2017, μετά τον υποβιβασμό της Λοριάν, ο Καφού εντάχθηκε στη Μετς της Λιγκ 1, με τριετές συμβόλαιο. Έκανε το ντεμπούτο του στο πρωτάθλημα 17 ημέρες αργότερα, παίζοντας και στα 90 λεπτά σε μία ήττα με 0-1 εναντίον της πρωταθλήτριας Μονακό. 

 Λέγκια Βαρσοβίας 
Στις 27 Φεβρουαρίου 2018, ο Καφού δόθηκε με δανεισμό στη Λέγκια Βαρσοβίας μέχρι τις 30 Ιουνίου 2019. Στη συνέχεια, η μετακίνηση έγινε μόνιμη.

 Ολυμπιακός 
Την 1η Φεβρουαρίου του 2020, υπέγραψε συμβόλαιο διάρκειας 3,5 ετών με τον Ολυμπιακό, με κόστος μεταγραφής 400.000 ευρώ. Στις 5 Οκτωβρίου 2020, εντάχθηκε με δανεισμό στη Νότιγχαμ Φόρεστ μέχρι το τέλος της σεζόν.

 Διεθνής σταδιοδρομία 
Ο Καφού έχει, συνδυαστικά, 30 συμμετοχές και 5 γκολ με τις «μικρές» Εθνικές Πορτογαλίας U15, U16, U17, U18, U19 και U20. Ήταν μέλος της Εθνική Πορτογαλίας U19 που αγωνίστηκε στο Ευρωπαϊκό Πρωτάθλημα U19 του 2012. 

 Διακρίσεις 
 Συλλογικές 
Λέγκια Βαρσοβίας 

 Εκστρακλάσα: 2017-18 
 Κύπελλο Πολωνίας: 2017-18

 Παραπομπές 

 Εξωτερικοί σύνδεσμοι 

 Στοιχεία στις Εθνικές ομάδες (στα πορτογαλικά) 
 Προφίλ στο transfermarkt.com 

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Πορτογάλοι με καταγωγή από τη Γουινέα-Μπισάου
Κατηγορία:Ποδοσφαιριστές Εθνικής Πορτογαλίας Κ15
Κατηγορία:Ποδοσφαιριστές Εθνικής Πορτογαλίας Κ16
Κατηγορία:Ποδοσφαιριστές Εθνικής Πορτογαλίας Κ17
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Σεγκούντα Ντιβιζάο
Κατηγορία:Ποδοσφαιριστές Βιτόρια Γκιμαράες Β
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Βιτόρια Γκιμαράες
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές ΦΚ Λοριάν
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Εκστρακλάσα
Κατηγορία:Ξένοι ποδοσφαιριστές στην Πολωνία
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ξένοι ποδοσφαιριστές στην Αγγλία